ອະດີດປະທານາທິບໍດີ ຈອດ ບູຊ ເຂົ້າຮ່ວມ ກອງປະຊຸມໂຣກເອດສ໌ ທີ່ອາຟຣິກາ
​ທ່ານບູຊ ກ່າວວ່າ ໂລກ​ຈະ​ຕ້ອງຕັ້ງ​ບູລິ​ມະ​ສິດ​ຕ່າງໆ ​ແຕ່​ບໍ່​ມີ​ບູລິ​ມະ​ສິດ​ໃດ ​ທີ່​ຈະ​ຍິ່ງໃຫຍ່​ໄປ​ກວ່າ ບູລິມະສິດ​ການ​ຊ່ວຍຊີວິດ​​ມະນຸດ.
ທ່ານ George W Bush ອະດີດປະທານາທິບໍດີສະຫະລັດ ໄດ້ບອກກອງປະຊຸມນານາ ຊາດກ່ຽວກັບໂຣກເອດສ໌ວ່າ ເຖິງແມ່ນມີຄວາມເປັນຫ່ວງ ກັນດ້ານການເງິນຂອງໂລກຢູ່ໃນ ຂະນະນີ້ກໍຕາມ ການຕໍ່ສູ້ປາບປາມໂຣກເອດສ໌ກໍຈະຕ້ອງດໍາເນີນຕໍ່ໄປ ໃນຄໍາປາໄສໄຂກອງປະຊຸມເມື່ອວັນອາທິດຜ່ານມານີ້ ທີ່ເມືອງຫລວງ Addis Ababa ປະ ເທດອີທິໂອເປຍນັ້ນ ທ່ານບູຊ ເວົ້າວ່າ ໂລກຈະຕ້ອງຕັ້ງບູລິມະສິດຕ່າງໆ ແຕ່ບໍ່ມີບູລິມະສິດ ໃດທີ່ຈະຍິ່ງໃຫຍ່ໄປກວ່າບູລິມະສາດການຊ່ວຍຊີວິດມະນຸດ ນອກນີ້ທ່ານບູຊຍັງໄດ້ຮຽກຮ້ອງໃຫ້ສະຫະລັດສືບຕໍ່ໃຫ້ຄວາມໝັ້ນໝາຍຕໍ່ການຊ່ວຍຊີວິດ ມະນຸດໃນພວກປະເທດພວມພັດທະນາແລະສືບຕໍ່ໃຫ້ງົບປະມານສໍາລັບການຕໍ່ສູ້ຕ້ານພວກ ພະຍາດທີ່ມາຈາກເພດສໍາພັນ ຫລືກາມະໂຣກ ໂດຍກ່າວວ່າ ການຢູ່ໂດດດ່ຽວນັ້ນມັກຈະ ເປັນການບໍ່ມອງເຫັນການໄກ ທ່ານບູຊ ພ້ອມດ້ວຍພັນລະຍາ ແລະລູກສາວສອງຄົນ ຢູ່ໃນລະຫວ່າງມ້ວນທ້າຍການທ່ຽວ ຊົມອາຟຣິກາ ທີ່ໄດ້ພາພວກທ່ານໄປຍັງປະເທດຕັນຊາເນຍ ແລະຊໍາເບຍ ແລ້ວ ອະດີດປະທານາທິບໍດີສະຫະລັດກໍາລັງໄດ້ຮັບກຽດຍ້ອນບົດບາດຂອງທ່ານທີ່ໄດ້ກໍ່ຕັ້ງອົງ ການບັນເທົາໂຣກເອດສ໌ສຸກເສີນຂອງປະທານາທິບໍດີ ຫລື PEPFAR ຂື້ນມາ ໂຄງການ ດັ່ງກ່າວນີ້ເປັນໂຄງການລິເລີ່ມດ້ານສຸຂະພາບທີ່ໃຫຍ່ທີ່ສຸດ ທີ່ໄດ້ອຸທິດໃຫ້ແກ່ການປາບ ປາມໂຣກເອດສ໌ ແລະໄດ້ ໃຫ້ເງິນ ຈໍານວນ 1400 ລ້ານໂດລາແກ່ປະເທດອີທິໂອເປຍໄປ ແລ້ວ ນັບຕັ້ງແຕ່ໂຄງການໄດ້ຕັ້ງຂຶ້ນມາໃນປີ 2003